நல்ல கல்வித் திட்டங்களை வகுத்து, கல்வித் துறையில் சிறந்து விளங்கும் சில மேலைநாடுகளில், குழந்தைகளைப் பள்ளியில் சேர்ப்பதற்கான ஆரம்ப வயது, ஐந்துக்கு மேல் என்பது குறிப்பிடத்தக்கது. சில பத்தாண்டுகளுக்கு முன்னர் நம்மிடமும் இந்த முறை இருந்ததாகச் சொல்லலாம். நேரடியாக ஒன்றாம் வகுப்பில் காலடிவைத்து, உலகத்தையே மெய்சிலிர்க்கவைத்த மாணவர்கள் இருக்கின்றனர். அரசுப் பள்ளிகளில் அப்படித்தானே. ‘எல்.கே.ஜி… யூ.கே.ஜி’ போன்ற சிறுவர்களுக்கான பட்டயப் படிப்புகள் எல்லாம் அன்று இல்லை. இடையில் புகுத்தப்பட்ட கல்விமுறைக்கு கட்டாயத்தினால் அனைவரும் நிர்பந்திக்கப்படுகிறோம்.